OpenLLM-France/wikimedia huggingface dataset:
# Tetriko I.a

Gaius Pius Esuvius Tetricus (Galia – Lukania) Galietako Inperioko enperadorea izan zen 271tik 274ra.
Galian jaio zen data ezezagunean, jatorri galiarreko familia noble batean. Senatari eta Galia Akitaniako eta gobernadorea izan zen. 271. urtean Viktorino enperadorea hil ondoren, Tetriko enperadore izendatu zuten, Viktorinoren ama Viktoriaren laguntzarekin. Erromatar tropek enperadore izendatu zuten udaberrian Burdigalan, eta Imperator Caesar Esuvius Tetricus Pius Felix Invictus Augustus Pontifex Maximus izena hartu zuen.
271., 272., 273. eta 274. urteetan kontsul izendatu zuen bere burua, eta 271etik 274ra tribunoa ere izan zen. Bere seme Tetriko II.a boterearekin lotu zuen eta kontsul izendatu zuen 274an eta zesar 273an.
Bere erronka nagusiak germaniar tribuak, Erromatar Inperioaren erasoak eta armadan eta gobernuan izandako desadostasunak izan ziren. Gainera, Galietako Inperioko probintzia batzuek ez zuten enperadoretzat hartu. 271ean Kolonia hiriburua Augusta Treverorumera eraman zuen germaniar erasoaldietatik babesteko.
274an Aureliano erromatar enperadoreak Galiari eraso zion eta 274ko otsailean edo martxoan Tetriko garaitu zuen Châlonseko guduan. Porrotaren ondoren, Galietako Inperioa Erromatarrarekin batu zen. Tetriko senatari eta Lukaniako edo Bruttiumeko gobernadore izendatu zuten, eta urte batzuk geroago hil zen.
* Datuak: Q312672
* Multimedia: Tetricus / Q312672
# The Game (albuma)

The Game (euskaraz 'Jokoa') Queen taldearen 8. estudioko diskoa izan zen, 1980an grabatu zutena.
«Another One Bites the Dust» edota «Crazy Little Thing Called Love» abesti ospetsuak ditu.

## Abestiak

Freddie Mercury kanta guztiak abesten ditu.

## Kanpo estekak

* Datuak: Q211405
# The Garden of Rama

The Garden of Rama (euskaraz Ramaren Lorategia), 1991ko Arthur C. Clarke britainiar idazlearen zientzia fikziozko eleberri bat da.

## Argumentua

2013. urtea. Rama espaziontzi misteriotsua eguzki-sistemara iritsi zen. Erraldoia, berrogeitamar kilometro diametroko hiria eta itsasoa bere barnean sartzeko adina, eta huts-hutsik, itxuraz bere eraikitzaileek abandonatua. Rama ontzia bere hurrango helmuga ezezaguneruntz atera zenean, gauza harrigarri asko aurkitu ziren, baina misterio gutxi argitu. Gauza bakar bat zegoen argi: Ramaren eraikitzaileek dena hirukoiztu zuten. Larogei urte beranduago bigarren espaziontzi estralurtarra iritsi zen, eta orain Rama II eguzki-sistematik ateratzen ari da. Bere barnean doazen hiru gizakien begi bistara espazio ezezaguna hedatzen da, beste inongo gizakirik esperimentatu ez duen bidaia. Bidaiaren amaieran, nork jakin zenbat urtetara, beharbada Ramari buruzko egiarekin topo egingo dute.

## Kanpo estekak

* Datuak: Q1219119
# The Future

The Future (Etorkizuna euskaraz) Leonard Cohenen bederatzigarren disko luzea izan zen, azkena analogikoaz grabatuta, 1992an plazaratuta. Arrakasta dezente lortu zuen kanta batzuk filme desberdinetako soinu bandetan agertuko zirelako. Estilo aldetik nahiko nahasia da. Horrela, gospela ("The Future"), baladak ("Waiting for the Miracle"), country-pop ("Closing Time"), diskoan agertzen dira.

## Historia

Garai horretan Cohenen lagun sentimentala Rebecca De Mornay zen eta diskoaren ekoizpenean hartu zuen parte. Cohenek grabatu zuen azken disko analogikoa izan zen. Diskoa ez zuen arrakasta komertzial handia izan baina hala ere Kanadako 40ko topen bi kanta kokatu zituen: "Closing Time" eta "The Future". 1992an Cohenek Juno Award saria eskuratu zuen, gizonezko bokalista onena bezala. Azken unean abesti bat, "Never any good", ediziotik kanpo gelditu zen; kanta hori 1997an agertu zen, More Best of Leonard Cohen bilduman.

## Soinu bandetan

Abesti batzuk filme desberdinetan erabili ziren:
* 1994: Natural Born Killers filmean Oliver Stonek kanta hauek erabili zituen: "Waiting for the Miracle", "Anthem" eta "The Future".
* 1994: The Sopranos telesaileko hasierako gaia "Democracy" abestian oinarrituta dago.
* 2000: Wonder Boys filmean Curtis Hansonek disko honen kantak erabili zituen.
* 2003: The Life of David Gale filmean ere Alan Parkerrek zenbait kanta erabili zuen.

## Abestien zerrenda

Abesti guztiak Leonard Cohenenak dira, beste aipamen egiten diren kasuetan salbu.
* "The Future" – 6:41
* "Waiting for the Miracle" (Cohen, Sharon Robinson) – 7:42
* "Be for Real" (Frederick Knight) – 4:32
* "Closing Time" – 6:00
* "Anthem" – 6:09
* "Democracy" – 7:13
* "Light as the Breeze" – 7:17
* "Always" (Irving Berlin) – 8:04
* "Tacoma Trailer" – 5:57

## Kanpo estekak

* (Ingelesez):Leonard Cohenen webgune ofizial.
* (Ingelesez):Diskoari buruzko komentarioa.
* (Ingelesez):"The Future" abestiaren bideo ofiziala.
* Datuak: Q552254
# The Galena Territory (Illinois)

The Galena Territory Ameriketako Estatu Batuetako erroldak esleitutako leku bat da. Jo Daviess konderrian kokatuta dago, Illinois estatuan. 1.500 biztanle ditu, 30,288041 kilometro koadroko azaleran banatuta.

## Ikus, gainera

* Jo Daviess konderria

## Kanpo estekak

* Datuak: Q7735618
# The Galway Races

"The Galway Races" (euskaraz "Galwayeko Zaldi Lasterketak") irlandar folk abesti bat da. Musika talde eta abeslari askok abesti honen bertsioak egin izan dituzte, beharbada horien artean esanguratsuena The Dubliners eta The Pogues dira.
* "The Galway Races" abestiaren "The Dubliners" taldearen bertsioa entzuteko sakatu hemen
* "The Clancy Brothers" abestiaren "The Dubliners" taldearen bertsioa entzuteko sakatu hemen

## Hitzak

As I rode down to Galway town to seek for recreation On the seventeenth of August me mind being elevated There were multitudes assembled with their tickets at the station Me eyes began to dazzle and I'm goin' to see the races.
With your whack-fa-the-da-for-the-diddle-ee-iddle-day. (Bis)
There were passengers from Limerick and passengers from Nenagh And passengers from Dublin and sportsmen from Tipperary There were passengers from Kerry, and all quarters of our nation And our member, Mr. Hearst, for to join the Galway Blazers.
With your whack-fa-the-da-for-the-diddle-ee-iddle-day. (Bis)
There were multitudes from Aran, and members from New Quay Shore Boys from Connemara and the Claire unmarried maidens There were people from Cork city who were loyal, true and faithful; Who brought home the Fenian prisoners from diverse foreign nations.
With your whack-fa-the-da-for-the-diddle-ee-iddle-day. (Bis)
It's there you'll see confectioners with sugarsticks and dainties The lozenges and oranges, the lemonade and raisins! The gingerbread and spices to accommodate the ladies And a big crubeen for thruppence to be pickin' while you're able.
With your whack-fa-the-da-for-the-diddle-ee-iddle-day. (Bis)
It's there you'll see the gamblers, the thimbles and the garters And the spotting Wheel of Fortune with the four and twenty quarters There was others without scruple pelting wattles at poor Maggy And her father well-contented and he lookin' at his daughter.
With your whack-fa-the-da-for-the-diddle-ee-iddle-day. (Bis)
It's there you'll see the pipers and the fiddlers competing The nimble footed dancers a-tripping over the daisies There were others crying cigars and lights and bills for all the races With the colors of the jockeys and the prize and horses' ages.
With your whack-fa-the-da-for-the-diddle-ee-iddle-day. (Bis)
It's there you'll see the jockeys and they're mounted out so stately The pink, the blue, the orange, and green, the emblem of our nation When the bell was rung for starting, all the horses seemed impatient I thought they never stood on ground their speed was so amazing.
With your whack-fa-the-da-for-the-diddle-ee-iddle-day. (Bis)
There was half a million people there from all denominations The Catholic, the Protestant, the Jew, and Presbyterian There was yet no animosity, no matter what persuasion But failte and hospitality inducin' fresh acquaintance.
With your whack-fa-the-da-for-the-diddle-ee-iddle-day. (Bis)

## Kanpo estekak

* Datuak: Q7735659
# The Gauntlet (filma)

The Gauntlet 1977ko Clint Eastwood estatubatuar zuzendari eta aktoreak zuzendu eta antzeztutako ekintza filma bat da. Clint Eastwood eta Sondra Locke aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ben Shockley (Clint Eastwood) Arizonako Phoenix hiriko polizia edanzaleari Gus Mally (Sondra Locke) lekukoa Las Vegas hiritik ekartzeko ardura eman zaio. Mally mafiarekin harremana duen emagaldua izateaz gain, goi mailako politikariei arazoak eman diezaieken informazioaren jabe da. Baina betebeharra nahiz ibilbidea haiseran uste baina gehiago zailduko da, ezkutuko botere handiko norbait bikotea bere helmuhara hel ez dadin saiatuko baita. Ben eta Gus ordurarte konfidantza zuten haiei buruzko benetazko aurpegia ezagutuko eta aurre egin beharko diete, baita elkarren arteko heuren aurreiritziei ere, azkenean Phoenixera iritsi eta amaiera hilkor eta harrigarria zain izango dutelarik.

## Aktoreak

* Clint Eastwood: Ben Shockley detektibea
* Sondra Locke: Augustina "Gus" Mally
* Pat Hingle: Maynard Josephson
* William Prince: Blakelock fiskala
* Bill McKinney: komisaria
* Michael Cavanaugh: Feyderspiel
* Carole Cook: zerbitzaria
* Mara Corday: espetxezaina
* Doug McGrath: Bookie
* Jeff Morris: sarjentua
* Roy Jenson: motorzalea
* Dan Vadis: motorzalea

## Kanpo estekak

* The Gauntlet filmaren IMDBko fitxa irakurgai (Ingelesez)
* Datuak: Q577306
* Multimedia: The Gauntlet (film) / Q577306
# The Furies (1950eko filma)

The Furies (eusk. 'Furiak') 1950eko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
T.C. Jeffords Mexiko Berriko arrantxo-jabe alargun bat da, aurki Florence Burnettekin ezkontzera doana. Vance bere alaba alferrik saiatuko da ezkondu ez dadin. Vancek bere amaordea erasotu du eta T.C.-k Juan izeneko arrantxoko langile ohi bat urkatzen duenean, Vancen lagun bakarra berau, neskak mendeku hartuko duela zin egiten du.

## Aktoreak

* Barbara Stanwyck: Vance Jeffords
* Wendell Corey: Rip Darrow
* Walter Huston: T. C. Jeffords
* Judith Anderson: Flo Burnett
* Gilbert Roland: Juan Herrera
* Thomas Gomez: El Tigre
* Beulah Bondi: Mrs. Anaheim
* Pepe Hern: Félix Herre
* Albert Dekker: Mr. Reynolds
* John Bromfield: Clay Jeffords
* Wallace Ford: Scotty Hyslip
* Louis Jean Heydt: Bailey
* Frank Ferguson: Dr. Grieve
* Myrna Dell: Dallas Hart

## Erreferentziak

* ↑ www.sansebastianfestival.com

## Kanpo estekak

* Datuak: Q2250146
* Multimedia: The Furies (1950 film) / Q2250146
# The Fury (1978ko filma)

The Fury (euskaraz Amorrua) 1978ko Brian De Palma estatubatuar zinema zuzendariak zuzendutako beldurrezko thriller film bat da. John Farris idazlearen izenburu berdineko The Fury eleberrian oinarritua dago. Kirk Douglas, John Cassavetes, Carrie Snodgress, Charles Durning, Amy Irving, Andrew Stevens eta Rutanya Alda aktoreek antzeztu zuten.
Aurrez, 1976ko Carrie film ospetsuan egin zuen legez, honakoan ere De Palma zuzendariak beldurrezko zinema parapsikologia eta bereziki telekinesiaren gaiekin uztartu zituen.

## Argumentua

Oharra: Atal honek istorio osoa edo amaiera argitzen du.
AEBetako gobernuaren agentzia sekretu batek gaitasun parapsikologikoak dituzten haur eta nerabeak bildu eta gerra egoeran hiltzaileak izateko entrenatuko ditu, erakunde honen burua inongo eskrupulurik gabeko Ben Childress (John Cassavetes) izeneko gizon bat da.
Childressek Peter Sandza (Kirk Douglas) CIAko agentea ohiaren Robin Sandza (Andrew Stevens) semea bahituko du, honek dohai telekinetikoak baiditu. Childressek Peter Sandza erditik kentzeko antolatu duen gezurrezko eraso terrorista baten ondoren hiltzat hartua izango da. Orain, Sandza bere semea topatu eta Childressez mendekatzen ahalenginduko da, horretarako ahalmen telekinetikoak ere badituen Gillian Bellaver (Amy Irving) neska gaztearen laguntza izango du.

## Aktoreak

* Kirk Douglas: Peter Sandza
* John Cassavetes: Ben Childress
* Carrie Snodgress: Hester
* Charles Durning: Jim McKeever doktorea
* Amy Irving: Gillian Bellaver
* Fiona Lewis: Susan Charles doktorea
* Andrew Stevens: Robin Sandza
* Carol Rossen: Ellen Lindstrom dpktorea
* Rutanya Alda: Kristen
* Joyce Easton: Katharine Bellaver
* William Finley: Raymond Dunwoodie
* Daryl Hannah: Pam
* Jane Lambert: Vivian Nuckells
* Sam Laws: Blackfish
* J. Patrick McNamara: Robertson
* Alice Nunn: Callahan andrea
* Melody Thomas Scott: La Rue
* Hilary Thompson: Cheryl
* Patrick Billingsley: Lander
* J. P. Bumstead: Greene

## Kanpo estekak

* The Fury filmaren iragarkia ikusgai. Youtube.com (Ingelesez)
* The Fury filmaren IMDBko fitxa irakurgai (Ingelesez)
* Datuak: Q626851
# The Fureys

The Fureys, Irlandako folk talde bat da. 1974an Dublin hiriburuan sortu zen eta irlandar ijito jatorriko Eddie, Finbar, Paul eta George Furey anaiek sortu zuten, denboran zehar Camillus Hiney, Aidan Guilfoyle eta Dominic Leech musikariak ere kide izan dira.
Denboraldi batez The Fureys and Davey Arthur izena ere jaso zuen.

## Diskografia
### Ted Furey and Brendan Byrne

* Toss The Feathers, Outlet, 1967

### Eddie and Finbar Furey

* Finbar and Eddie Furey, Transatlantic, 1968
* The Lonesome Boatman, Transatlantic, 1969
* The Dawning of the Day, Dawn, 1972
* Four Green Fields, Pläne, 1972
* A Dream in My Hand, Intercord, 1974
* I Live Not Where I Love, Intercord, 1975
* The Farewell Album, Intercord, 1976
* I Know Where I'm Going, 1976, (with Paddie Bell)
* The Town Is Not Their Own, HPE, 1981
* Finbar and Eddie Furey, Harp, 1982

### The Clancy Brothers (with Finbar and Eddie Furey)

* Christmas, Columbia, 1969
* Flowers in the Valley, Columbia, 1970

### Finbar Furey

* Traditional Irish Pipe Music, Transatlantic, 1969
* The Irish Pipes of Finbar Furey, Nonesuch, 1972
* Peace & Enjoyment, Love & Pleasure (with Brian McNeill)
* Prince of Pipers, Intercord, 1974
* Sweetest Summer Rain
* The Finbar Furey Songbook
* Love Letters, BMG, 1990
* The Wind and the Rain, Nora, 1997
* Chasing Moonlight, Hybrid, 2003
* New York Girls, Rough Diamond, 2003, (EP)

### Ted Furey

* Irish Folk Music, Arfolk, 1972

### The Buskers

* Life of a Man, Rubber Records, 1973
* The Buskers, Hawk, 1974

### The Fureys and Bob Stewart

* Tomorrow We Part, Crescent, 1976
* Aran: Celtic Gypsy Music, 1999

### The Furey Family

* The Furey Family, Intercord, 1977

### The Fureys and Davey Arthur

* Emigrant, Polydor, 1977
* Morning on a Distant Shore, Polydor, 1977
* Banshee, Dolby, 1978
* The Green Fields of France, Banshee, 1979
* The Sound of the Fureys and Davey Arthur, Polydor, 1980
* When You Were Sweet Sixteen, Banshee, 1982
* Steal Away, Banshee, 1983
* In Concert, RTÉ, 1983
* Golden Days, K-Tel, 1984
* At The End of the Day, K-Tel, 1985
* The First Leaves of Autumn, 1986
* Red Rose Café/Irish Eyes/Sitting Alone, 1987,(EP)
* Dublin Songs, 1988
* Poor Man's Dream, 1988
* The Scattering, 1988
* Alcoholidays
* The Best of the Fureys and Davey Arthur, 1993

### The Fureys

* Wind of Change, Shanachie, 1992
* Claddagh Road, 1994
* May We All Someday Meet Again, 1996
* Twenty One Years On, 1999
* The Essential Fureys, 2001
* The Fureys Sing Chaplin, 2001
* My Father's House, 2003
* I Will Love You, 2003
* 25th Anniversary Collection, 2003
* My Father's House, 2005
* The Times They Are a Changing 2014

## Abestiak

* The Lonesome Boatman

## Kanpo estekak

* Webgune ofiziala (Ingelesez)
* Facebook orrialdea (Ingelesez)
* Datuak: Q1349865
# The Game (1997ko filma)

The Game (euskaraz Jokoa) 1997ko David Fincher estatubatuar zinema zuzendariaren thriller filma bat da. Bertan, Michael Douglas, Sean Penn, James Rebhorn, Deborah Kara Unger, Peter Donat, Carroll Baker eta Armin Mueller-Stahl aktoreek antzeztu zuten.

## Argumentua

Nicholas Van Orton (Michael Douglas) dena bere eskura duen enpresaburu aberatsak bere urtebetze egunean Conrad (Sean Penn) anaiaren CRS gonbitee txartela opari gisa jasoko du, anaiaren esanetan CRS konpainiak bizitza dibertigarria egiten baidik. Nicholas konpainia hark berak lan egiten duen eraikineko solairu berberan bulegoa ezarri duela jabetuko da. Anaiak oparitutako txartelari buruzko azalpenak jakiteko asmoz bertaratuko da, bertan azalduko diotedibertitu dadin bereziki diseinatutako joko batean bere borondatez parte hartzean datzala. Nicholasek jokoan partehartzeari baiezkoa eman eta bere erreakzioak neurtzeko asmoz errutinako azterketa psikologiko eta fisikoak igaro beharko ditu. Egun hartan lantokia laga eta gero, gertakari bitxi batetik bestera igaroz joango da, betiere norbaitek atzeman nahi duela eta dena ihes egin ez dezan prestatua dagoelako susmoz. Jokoa aurrera doan heinean errealitatea eta irrealitatearen arteko muga zeharkatu eta partaideen bizitza gero eta arrisku handiagoan egongo da, eta azkenean pertsona bakoitzarentzat berariaz diseinatutako joko honen benetako helburua zein den ikusiko da.

## Aktoreak

* Michael Douglas - Nicholas Van Orton
* Sean Penn - Conrad Van Orton
* Deborah Kara Unger - Christine
* James Rebhorn - Jim Feingold
* Peter Donat - Samuel Sutherland
* Carroll Baker - Ilsa
* Anna Katerina - Elizabeth
* Armin Mueller-Stahl - Anson Baer
* Charles Martinet - Nicholas (aita)
* Scott Hunter McGuire - Nicholas (gaztea)
* Florentine Mocanu - Nicholasen ama
* Elizabeth Dennehy - Maria
* Caroline Barclay - Maggie
* Tommy Flanagan - gidatzailea

## Kanpo estekak

* The Game filmaren IMDBko fitxa irakurgai (Ingelesez)
* Datuak: Q723187
# Transakzio (argipena)

Transakzio terminoak bi aldeen arteko hitzarmen edo tratua adierazten du, bereziki bien arteko harreman edo trukaketa bati buruz. Erabilera zenbait ditu:
* merkataritza transakzioa; hala nola, salmenta, erosketa edo itzulketa bat;
* finantza transakzioa, finantza aktibo baten gaineko bi aldeen arteko eragiketa;
* informatikan, transakzioa, datu-baseetako kontzeptu bat;
* psikologian, transakzioa, transakzio-analisiko kontzeptua.
# Transaminasa

Transaminasak entzima mota bat dira, amino taldearen transferentzia-erreakzioak katalizatzen dituztenak. Amino talde hori (-NH$_2$) aminoazido batetik zetoazido batera pasatu ohi da, ekuazio honen arabera:
    Aminoazido (1) (-NH$_2$)rekin + α-zetoazido (1) ⇔ α-zetoazido (2) (-NH$_2$)rekin + Aminoazido (2)
Transaminasek, beraz, aminoazidoen metabolismo-erreakzioetan jarduten dute zeregin oso garrantzitsua burutuz.
Bi dira transaminasa nagusiak: GOT eta GPT.
    Aspartato + α-zetoglutarato ⇔ Oxalazetato + Glutamato
    Alanina + α-zetoglutarato ⇔ Pirubato + Glutamato
Transaminasen kontzentrazio normala odolean tarte honetan dago: GOT: 5-35 mU/ml; GPT: 5-40 mU/ml
Kopuru hauek nabarmen igotzen dira zenbait zelula kaltetzen direnean (gibelekoak, adibidez). GPTaren balore altuek kalte hepatikoa adierazi ohi dute (hepatitis, zirrosi...). GOTaren kopuru altua gibeleko gaitzez gain miokardio-infartuaren ondorioz ere ager daiteke.

## Kanpo estekak

* Datuak: Q424288
# Transakzio (informatika)

Transakzioa, DBKSen (datu-base kudeatzeko sistema) esparruan, datu-basearen sendotasuna mantenduz, beronen egoerak aldatzen dituen ekintza-multzo banaezina da, hau da, multzoko ekintza guztiak burutuko dira ala ez da bat bera ere burutuko.

## Transakzio baten faseak eta ezaugarriak

Nahiz eta arazoren bat sortu, transakzioa beti bukatu egiten da. Kasu honetan arrakastarik gabe bukatuko bada ere.

### Faseak

   * Hasiera: transakzioaren egikaritzea hasiko da.
   * Ekintza (irakurketa edo idazketa): Transakzioak datu-basean burutu ditzakeen eragiketak. Fase honetan, baliogabetze agindu zuzena jaso daiteke.
   * Aldaketa bukaera (baieztapen partziala): Irakurketa eta idazketa eragiketak bukatu egin dira. Baina, ez du esan nahi behin betiko aldaketa lortu denik. Konkurrentzia edo aldiberekotasun betekizunak frogatu beharra dago, non sendotasun eza bat aurkituz gero transakzioa baliogabetuko den.
   * Baieztapena: Transakzioa ondo bukatu da. Commit. Baieztatutako transakzioa bukatutako transakzioa da.
   * Lehengoratzea edo baliogabetzea: Ez da baieztapenik jaso. Transakzioa baliogabetzen denean gelditu eta jadanik egikaritu diren ekintzak desegin eta datu-basea hasierako egoeran utziko da. Rollback. Baliogabetutako transakzioa ere, bukatutako transakzioa da.

### Ezaugarriak

Ingelesez ACID anglosaxoi terminoaz ezagunak dira.
   * Atomotasuna (Atomicity): Transakzioa zatiezina den eragiketa unitatea da.
   * Sendotasuna (Consistency): Datu-basearengan sortzen dituen aldaketek datu-basearen arau semantikoak bete beharko dituzte. (Transakzioen aldiberekotasunak arazoak sor ditzake)
   * Isolamendua (Isolation): Egikaritzen ari den transakzioak, behin betiko baieztapena jaso artean, ez die beste transakzioei bere emaitzak atzitzen utziko.
   * Iraunkortasuna (Durability): Transakzioak baieztapena jaso duenean bere emaitzak iraunkorrak izango direla ziurtatu beharko da. (Memoriako datuen galera ekar dezaketen sistemako akatsei konponbidea jarriz.)

## Transakzio motak

Transakzioak sailkatzeko erabil daitezkeen irizpideak:
   * Banaketa: Esparru banatu edo ez banatuetan egikari badaiteke.
   * Interaktiboa: Lan esparru interaktibo batean ematen bada.
   * Barne egitura: Egitura laua edo ez laua, transakzioak azpitransakzioak izatearen edo ez izatearen arabera.

## Kanpo estekak

* Datuak: Q848010
# Transamerica

Transamerica 2005eko estatubatuar komediazko eta dramazko filma da, Duncan Tucker estatubatuar zinema zuzendariak zuzendua eta Felicity Huffman eta Kevin Zegers aktoreak protagonista dituena.

## Argumentua

Oharra: Atal honek istorio osoa edo amaiera argitzen du.
Bere sexua berresleitzeko prozesuko baginoplastia ebakuntza egin baino astebete lehenago, Sabrina 'Bree' Osbourne izeneko emakume transgenero kontserbadoreak New Yorken atxilo dagoen 17 urteko Toby Wilkins mutilaren telefono-deia jasotzen du. Tobyk Stanley Schupakez galdetzen du, Breeren jaiotza-izena dena, bere semea dela esanez.
Breek ez zekien seme-alabarik zuenik, baina orain bere iraganarekin hautsi eta bere semeari uko egin nahi dio. Hala ere, Breeren terapeutak mehatxu egiten dio ebakuntza egiteko baimenari uko egingo diola baldin eta aurretik Breek bere iraganeko arazoak konpontzen ez baditu.

## Aktoreak

* Felicity Huffman: Sabrina Claire "Bree" Osbourne (antzina Stanley Schupak).
* Kevin Zegers: Toby Wilkins, Breeren semea.
* Graham Greene: Calvin Many Goats
* Fionnula Flanagan: Elizabeth Schupak, Breeren ama.
* Burt Young: Breeren aita.
* Carrie Preston: Sydney Schupak, Breeren ahizpa.
* Elizabeth Peña: Margaret, Breeren terapeuta.
* Venida Evans: Arletty.
* Teala Dunn: Neskatxoa.
* Calpernia Addams: Calpernia.
* Steve Maeve: Taylor.
* Raynor Scheine: Bobby Jensen, Tobyren aitaordea.
* Danny Burstein: Spikowsky doktorea.
* Andrea James: Ahots-entrenatzailea.

## Kanpo estekak

* Datuak: Q742614
# Transamerica Tower (Baltimore)

Transamerica Tower edo Transamerica Dorrea, AEBetako Baltimore udalerrian dagoen etxe orratz bat da. 161 metroko garaiera du eta 40 solairu.
1973ko abenduaren 31an amaitu zuten eta Vlastimil Koubek & Associates arkitektura estudioak eta Robert Kylberg ingeniariak diseinatu eta eraikiarazi.
* Datuak: Q1383405
* Multimedia: Legg Mason Building / Q1383405
# Transamerica Pyramid

Transamerica Pyramid, Ameriketako Estatu Batuetako San Frantzisko hirian dagoen bulego etxe orratz bat da. Guztira 260 metro eta 48 solairu dauzka eta 1972an amaitu zuten eraikitzen.
William L. Pereira arkitektoak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q216865
* Multimedia: Transamerica Pyramid / Q216865
# Trachyboa

Trachyboa Tropidophiidae familiako narrasti genero bat da. Panama, Ekuador eta Kolonbian aurki daitezke.

## Espezieak

* Trachyboa boulengeri Peracca, 1910
* Trachyboa gularis Peters, 1860

## Kanpo estekak

* Datuak: Q2185063
* Multimedia: Trachyboa / Q2185063
* Espezieak: Trachyboa